La pedrera de Montesa tritura àrids sense autorització per a obres de ADIF - Portal de Xàtiva
La plataforma cívica “Montesa, Territori Viu” (MTV) alerta de que a la polèmica pedrera “Aridos Mangay”, des del passat estiu de 2011 cap ací, s’ha disparat la producció de grava a uns terrenys on només està autoritzada formalment l’extracció d’àrid, però no la trituració dels mateixos, que requereix de autoritzacions addicionals.
Territori Viu te proves de que des de la passada setmana hi han a la pedrera tres unitats mòbils amb diferents capacitats de trituració i de que els camions de gran tonatge que transporten l’àrid cap a les obres de duplicació de ferrocarrils d’ADIF, transiten pels camins rurals a gran velocitat, ficant en perill la vida d’agricultors, caminats, ciclistes i automobilistes amb que es creuen, com per exemple al camí de Mangay, per on passa la Via Augusta i el Camí de Santiago per Llevant.
La Via Augusta al seu pas pel terme de Canals ja compta amb limitacions per a vehicles de gran tonatge i des de Territori Viu consideren que l’Ajuntament de Montesa te que aplicar mesures que doten de més seguretat al transitat camí.
Molts veïns de Montesa consideren que és injust i vergonyós que ADIF haja autoritzat l’enderrocament i desaparició de la centenària i bonica estació de trens que tenia el poble, quan a l’any 2010 anuncià que anava a rehabilitar-la i damunt ara, a la pedrera es trituren i transporten àrids per a les obres del nou ferrocarril produint moltes molèsties i sense pagar impostos per compensar danys i perjuís.
Anterior Entrada anterior: 1.200 persones a la Diada musical de la Vall d’Albaida
Siguiente Entrada siguiente: Xàtiva no plantará fallas municipales en 2013